அலுமினியம் ஈத்தாக்சைடு

அலுமினியம் ஈத்தாக்சைடு (Aluminium ethoxide) என்பது  Al(OCH2CH3)3 என்ற மூலக்கூற்று வாய்ப்பாட்டால் அடையாளப்படுத்தப்படும் ஓர் உலோகக் கரிமச் சேர்மமாகும். வெண்மை நிறத்தில் தூளாகக் காணப்படும் இச்சேர்மம் ஈரத்தை உணரக்கூடியதாகும். அலுமினியம் மூவீத்தாக்சைடு, அலுமினியம் டிரையீத்தாக்சைடு என்ற பெயர்களாலும் இச்சேர்மம் அழைக்கப்படுகிறது.

பண்புகள்
அலுமினியம் ஈத்தாக்சைடு சூடான இருமெத்தில் பென்சீன், குளோரோபென்சீன் மற்றும் பிற உயர் கொதிநிலை முனைவற்ற கரைப்பான்களில் சிறிதளவு கரையும். அலுமினியம் ஐதராக்சைடு மற்றும் எத்தனாலாக இது நீராற்பகுப்பு அடைகிறது.

Al(OEt)3 + 3 H2O → Al(OH)3 + 3 EtOH 

அலுமினியம் ஈத்தாக்சைடு சேர்மத்தின் அமைப்பு எக்சு-கதிர் படிகவியல் மூலம் நிறுவப்படவில்லை என்றாலும், தொடர்புடைய அலுமினியம் ஐசோபுரோப்பாக்சைடு அணுக்கரு காந்த ஒத்ததிர்வு  நிறமாலையியல் மற்றும் எக்சு-கதிர் படிகவியல் மூலம் சரிபார்க்கப்பட்ட ஒரு டெட்ராமெரிக் அமைப்பைக் கொண்டுள்ளது. இந்த இனம் Al[(μ-O-i-Pr)2Al(O-i-Pr)2]3 என்ற வாய்ப்பாட்டால் விவரிக்கப்படுகிறது.Turova, N. Y.; Kozunov, V. A.; Yanovskii, A. I.; Bokii, N. G.; Struchkov, Yu T.; Tarnopolskii, B. L. (1979). "Physico-chemical and structural investigation of aluminium isopropoxide." J. Inorg. Nucl. Chem. 41(1): 5-11, .  தனித்துவமான மைய Al எண்முகியாகும். மேலும் மூன்று மற்ற Al மையங்கள் நான்முகி வடிவவியலை ஏற்றுக்கொள்கின்றன. A

பயன்பாடுகள்
அலுமினியம் ஈத்தாக்சைடு சேர்மம் ஆல்டிகைடுகள் மற்றும் கீட்டோன்களுக்கு ஒரு குறைப்பான் முகவராகப் பயன்படுத்தப்படுகிறது. மேலும் இது பலபடியாக்கல் வினையூக்கியாகவும் பயன்படுத்தப்படுகிறது. அலுமினியம் ஈத்தாக்சைடு முக்கியமாக திண்ம-கூழ்ம செயல்முறையில் உயர் தூய்மை அலுமினிய செசுகியுவாக்சைடை தயாரிப்பதில் பயன்படுத்தப்படுகிறது. இது ஒரு பலபடியாக்கல் முகவர் ஆகும். 

தயாரிப்பு
அலுமினியத்தை நீரற்ற ஆல்ககாலுடன் சேர்த்து வினைப்படுத்துவதன் மூலம் அலுமினியம் ஈத்தாக்சைடு தயாரிக்கப்படுகிறது. அலுமினியம் பெரும்பாலும் அயோடினுடன் அல்லது ஒன்றிணைத்தல் மூலம் செயல்படுத்தப்பட்டு வினையை துரிதப்படுத்துகிறது.

அலுமினியம் ஈத்தாக்சைடு சேர்மம் எசுத்தர்கள் மற்றும் கார்பனேட்டுகளின் தொகுப்புக்கான வினையூக்கியாக மதிப்பிடப்பட்டுள்ளது.

மேற்கோள்கள்

பகுப்பு:அலுமினியம் சேர்மங்கள்
பகுப்பு:ஈத்தாக்சைடுகள்